31991R3085
L 291/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3085/91 НА КОМИСИЯТА
от 21 октомври 1991 година
за изменение на Регламент (ЕИО) № 2275/88 относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), изменен последно с Регламент (ЕИО) № 2857/91 на Комисията (2), и по-специално член 9 от него,
като има предвид, че с Регламент (ЕИО) № 2275/88 на Комисията (3) се приемат, inter alia, разпоредби за класирането на продукт в Комбинираната номенклатура с наименование „мекадек“;
като има предвид, че Общността е страна по Международната конвенция по Хармонизираната система за описание и кодиране на стоките, известна като „Хармонизирана система“;
като има предвид, че Съветът за митническо сътрудничество съгласно правомощията, предоставени му с гореупоменатата конвенция, е изказал становище за класиране на продукта в Хармонизираната система с наименование „мекадек“;
като има предвид, че Комбинираната номенклатура се основава на Хармонизираната система; като има предвид, че следва да се вземе под внимание това становище за класиране на общностно равнище,
ПРИЕ НАСТОЯЩИЯ РЕГЛАМЕНТ:
Член 1
В приложената таблица към Регламент (ЕИО) № 2275/88 текстът, отнасящ се до точка 9, се заличава.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 октомври 1991 година.